CELEX: 22017D1574
Language: mt
Date: 2017-09-04 00:00:00
Title: Id-Deċiżjoni Nru 51/2017 tal-Kumitat Konġunt stabbilit skont il-Ftehim ta' Għarfien Reċiproku bejn il-Komunità Ewropea u l-Istati Uniti tal-Amerka tal-4 ta' Settembru 2017 relatata mal-elenkar ta' Korpi ta' Valutazzjoni tal-Konformità fl-Anness Settorjali għall-Kompatibbiltà Elettromanjetika [2017/1574]

16.9.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 238/53
            
         ID-DEĊIŻJONI Nru 51/2017 TAL-KUMITAT KONĠUNT STABBILIT SKONT IL-FTEHIM TA' GĦARFIEN REĊIPROKU BEJN IL-KOMUNITÀ EWROPEA U L-ISTATI UNITI TAL-AMERKA
   tal-4 ta' Settembru 2017
   relatata mal-elenkar ta' Korpi ta' Valutazzjoni tal-Konformità fl-Anness Settorjali għall-Kompatibbiltà Elettromanjetika [2017/1574]
   IL-KUMITAT KONĠUNT,
   Wara li kkunsidra l-Ftehim ta' Għarfien Reċiproku bejn il-Komunità Ewropea u l-Istati Uniti tal-Amerka u b'mod partikolari l-Artikoli 7 u 14;
   Billi l-Kumitat Konġunt għandu jieħu deċiżjoni li jelenka Korp jew Korpi ta' Valutazzjoni tal-Konformità fl-Anness Settorjali;
   IDDEĊIEDA KIF ĠEJ:
   
               1.
            
            
               Il-Korp ta' Valutazzjoni tal-Konformità fl-Hemża A qed jiżdied mal-lista ta' Korpi ta' Valutazzjoni tal-Konformità fil-kolonna “Aċċess tal-KE għas-suq tal-Istati Uniti” fit-Taqsima V tal-Anness Settorjali għall-Kompatibbiltà Elettromanjetika.
            
         
               2.
            
            
               Il-kamp ta' applikazzjoni speċifiku tal-elenkar, fir-rigward ta' prodotti u proċeduri ta' valutazzjoni tal-konformità, tal-Korp ta' Valutazzjoni tal-Konformità indikat fl-Hemża A, ġie miftiehem mill-Partijiet u se jinżamm minnhom.
            
         
      Din id-Deċiżjoni, magħmula f'żewġ kopji, għandha tiġi ffirmata minn rappreżentanti tal-Kumitat Konġunt li huma awtorizzati biex joperaw f'isem il-Partijiet għall-finijiet tal-emendar tal-Ftehim. Din id-Deċiżjoni għandha tkun effettiva mid-data tal-aħħar firem.
      
         
            F'isem l-Istati Uniti tal-Amerka
         
         James C. SANFORD
         Iffirmata f'Washington DC, fil-5 ta' Lulju 2017.
      
      
         
            F'isem l-Unjoni Ewropea
         
         Ignacio IRUARRIZAGA
         Iffirmata fi Brussell, fl-4 ta' Settembru 2017.
      
   
   
      Hemża A
      
         Korp ta' Valutazzjoni tal-Konformità tal-KE miżjud mal-lista ta' Korpi ta' Valutazzjoni tal-Konformità fil-kolonna “Aċċess tal-KE għas-suq tal-Istati Uniti” fit-Taqsima V tal-Anness Settorjali għall-Kompatibbiltà Elettromanjetika
      
      
                  
                              Electromagnetic Testing Services Ltd
                           
                        
                              Pratts Fields, Lubberhedges Lane
                           
                        
                              Stebbing, Dunmow
                           
                        
                              Essex CM6 3BT
                           
                        
                              IR-RENJU UNIT